— На вялікай рынкавай плошчы, дзе мы зрабілі прывал і чакалі раскватаравання, было чорна ад людзей. Дзеці сядзелі на дрэвах, каб добра разгледзець дагэтуль нябачанае ніколі відовішча. Адразу нас атачыла мноства захопленых і сардэчных людзей. Нашым шараговым салдатам прапаноўвалі цыгарэты і печыва ў пачастунак і запрашалі на вячэры да мінскіх гараджан. Неаднойчы даводзілася чуць, што гэта добры час, калі мы прыйшлі і нас чакалі ўжо з восені, з таго часу як з уладай бальшавікоў наступіў цяжкі час.